બીજી તરફ ઓસ્ટ્રેલિયાનો વન-ડે સિરીઝમાં વ્હાઇટ વોશ કર્યા બાદ ઇંગ્લેન્ડની ટીમ ફોર્મમાં છે. ઓપનિંગમાં બટલર અને જેસન રોય આક્રમક શરૂઆત અપાવવા માટે જાણિતા છે જ્યારે મિડલ ઓર્ડરમાં જો રૂટ અને કેપ્ટન મોર્ગન ટીમને સ્થિરતા આપવા સક્ષમ છે. ઇંગ્લેન્ડે છેલ્લા કેટલાક સમયથી વન-ડે ક્રિકેટમાં ઘણો સારો દેખાવ કર્યો છે. જોશ બટલર, જેસન રોય, એલેક્સ હેલ્સ, જ્હોની બેરસ્ટો અને ઇયોન મોર્ગન ફોર્મમાં છે જ્યારે બેન સ્ટોક્સના પરત ફરવાથી ટીમ વધુ મજબૂત બની છે. વર્લ્ડ કપમાં નિરાશાજનક દેખાવ બાદ ઇંગ્લેન્ડ ૬૯માંથી ૪૬ વન-ડે જીતી છે. આ પૈકી ૩૧ વખત ૩૦૦થી વધુનો સ્કોર બનાવ્યો છે જે પૈકી ૨૩ મેચ જીતી છે. આમાંથી ૧૧ મેચમાં તેઓએ ૩૫૦થી વધુ અને ત્રણ મેચમાં ૪૦૦થી વધુનો સ્કોર કર્યો છે.